ועדת הכלכלה, כנסת 20, פרוטוקול מספר 652, 2018-01-03 09:30

איתן כבל: בוקר טוב לכם, אנחנו פותחים ישיבה שנייה.

איתן כבל: גברתי, מנהלת הוועדה, היועצת המשפטית, רשמת, דובר, חבר הכנסת חאג' יחיא, אורחים נכבדים, ברשותכם, חנה, אני רוצה לפתוח כאן בכמה מילים לפני כן.

איתן כבל: משרד התקשורת פה?

איתן כבל: כן.

איתן כבל: אני רוצה לומר כך, לאחרונה חשבתי על החוק הזה לקראת הדיון ומצאתי את עצמי מתקומם אל מול עצמי בצורה מאוד מאוד – אני אומר לכם כאן שאני הולך לחתוך את זה.

איתן כבל: בכל הכבוד לכם, ואני אומר בעיקר למשרדי הממשלה, שאני מצפה מהם לתת לי רוח גבית, ואני אסביר.

איתן כבל: הרי מה אומרת הצעת החוק הזו?

איתן כבל: את הדבר הכי פשוט: אני משלם על משהו?

איתן כבל: אני רוצה לדעת על מה אני משלם.

איתן כבל: באים אליי ומסבירים לי: אני מחליט שזה המחיר שצריך לגבות ממך, אבל אני לא יודע להגיד לך על מה אני גובה ממך.

עבד אל חכים חאג' יחיא: אני לא רוצה לבטל אותו, רק להבין.

איתן כבל: אני רוצה רק להבין.

איתן כבל: אני רוצה שתבינו שהצעת החוק הזו חזרה בה, ואת זוכרת את זה חנה.

איתן כבל: הצעת החוק בבסיס הייתה אמורה להיות אחרת לגמרי – יותר דרקונית.

איתן כבל: זה סוג של פשרה בכלל.

איתן כבל: אומרים לי להחריג את משרד התקשורת, וגברתי יודעת איך הגעתי לחוק הזה.

<יעל בן עמי: אני יודעת.

איתן כבל: בעקבות משרד התקשורת.

איתן כבל: סליחה, לא מעניין אותי.

איתן כבל: גברתי תיתן לי להוציא את מה שיש לי, כי אתם מכדררים אותי.

איתן כבל: לפעמים יש תחושה שזה לא מעניין אתכם ואם צריך, אני אלך לשר בעניין הזה ולמנכ"ל בעניין הזה.

איתן כבל: נמאס לי.

איתן כבל: נו, באמת.

איתן כבל: באתם ואמרתם לי: סוד צבאי, העניין של החבילות.

איתן כבל: אמרתי: אתם יודעים מה?

איתן כבל: בסדר.

איתן כבל: למען שחס וחלילה הסודות הצבאיים – אפשר לחשוב שהם לא יודעים.

איתן כבל: זה לחדור לבור של הפנטגון כדי לדעת איך אלה מרכיבים.

איתן כבל: סוד של קוקה קולה, הכמות שמוסיפים.

איתן כבל: ברור, זאת בעיה לדעת, אם הם רוצים לדעת, איך אלה עושים את התמחור ואיך אלה עושים את התמחור?

איתן כבל: נו, באמת, אבל נניח שאלה סודות כאלה גדולים.

איתן כבל: אני אפילו לא רוצה להתווכח.

איתן כבל: אני לא מוכן יותר להתכדרר עם העניין הזה.

איתן כבל: הדבר ה"פוּשטי" הזה, שבן אדם משלם – לא אמרתי לכם "תורידו", לא אמרתי "תבטלו", לא אמרתי "תחזירו כסף".

איתן כבל: לא אמרתי כלום, למען השם.

איתן כבל: תגידו, על מה אתם מדברים?

איתן כבל: זכותו של אזרח לדעת על מה הוא משלם.

איתן כבל: הכי פשוט, הכי פשוט, הכי פשוט.

איתן כבל: אתם מתחילים להסביר.

איתן כבל: שנים אני מתברבר עם הקשקוש הזה.

עבד אל חכים חאג' יחיא: חשבנו שזה יסתיים.

איתן כבל: כן, קשקוש כל כך גדול.

איתן כבל: שבסך הכול ייכתב בכל אחד מהדברים עבור מה.

איתן כבל: אם אתה לא יודע להסביר לי עבור מה אתה גובה ממני, אז אל תגבה.

איתן כבל: הדבר הכי מתבקש היה שאם אני בחו"ל או לא בבית – כל אחד מסיבותיו שלו ולא מפעיל – למה צריך לקחת דמי שימוש קבועים?

<לאה ורון: שלפעמים עולים על הצריכה.

איתן כבל: שבחלק גדול מהמקרים עולים אפילו על מה שאתה משלם עבור הצריכה.

איתן כבל: כמה פעמים אתה רואה שדמי השימוש יותר גדולים?

איתן כבל: זה בא לידי ביטוי כמעט בכל דבר.

<לאה ורון: בעיקר אצל אנשים מבוגרים.

איתן כבל: תאמיני לי, לא רק אנשים מבוגרים.

איתן כבל: גם צעירים, רווקים וכל מיני.

איתן כבל: חסר?

איתן כבל: כל יום אנחנו רואים את זה.

איתן כבל: באו אליי מרשות החשמל בפעמים הקודמות – אז זוכרת שאמרת לי שזה עבור הנחת תשתיות?

איתן כבל: בסדר.

איתן כבל: לא רוצה להתווכח על זה כבר.

איתן כבל: התשתם.

איתן כבל: האמת?

איתן כבל: הצלחתם להתיש אותי בעניין הזה, אבל לא עוד.

איתן כבל: די.

איתן כבל: זה הולך להיות דיון קצר.

איתן כבל: אם אתם הולכים לכדרר אותי, תודה רבה – אני עוצר את הדיון ואני הולך לפגישות.

איתן כבל: אני גם יודע לעשות ואם תרצו, אני אעלה עליכם בכל הכוח.

איתן כבל: ואתם יודעים מה?

איתן כבל: אני יודע להביא את זה על הראש של כולם.

איתן כבל: הבאתי דברים קצת יותר גדולים מזה על הראש של כולם.

איתן כבל: להביא את כל הכנסת.

איתן כבל: אז לא את הקשקוש הזה.

איתן כבל: ואיל, עשית לי רעידות בראש, עם ההצעה הזאת.

איתן כבל: אתה יצאת, אז אני חייב להגיד את זה כדי שתשמע.

איתן כבל: כל הצעת החוק הזאת נולדה בגלל בזק.

איתן כבל: אם האזרחים היו רואים בחשבון שכתוב להם 10 או 3 שקלים זמיר – לא בחשבון שאתה מקבל הביתה.

איתן כבל: גברתי, לא, זה לא היה.

איתן כבל: אתם תיקנתם את זה.

איתן כבל: אל תגידי לי את זה.

איתן כבל: את יותר צעירה ממני פה, בחוק הזה.

איתן כבל: ולהגיד לך מה החוצפה, אם את כבר פותחת את זה ואת עושה לי זה?

איתן כבל: אני אגיד לך עוד דבר.

איתן כבל: לפני שלוש שנים התחייבתם כבר אז להוריד את זה.

איתן כבל: התחייבתם.

איתן כבל: פרוטוקול כתוב.

איתן כבל: ומתי הורדתם את זה?

איתן כבל: הבעיה שלי היא לא איתך – רק לפני כמה חודשים, אחרי שעשינו סיבוב עם גלובס וכל מיני כאלה.

איתן כבל: נו, באמת.

איתן כבל: חאלאס.

איתן כבל: לפחות יש פה רציפות תפקודית ומישהו מכיר את החומר.

<איילת כהן מעגן: אם תרצו אני אפרט.

איתן כבל: אני לא רוצה שתפרטי כי זה יעלה לי את הג'ננה עוד יותר.

איתן כבל: את באמת עוד מסבירה לי?

איתן כבל: שתדעי לך, כבר הייתה תביעה ייצוגית מוכנה.

איתן כבל: בסוף החלטתי שיאללה, נמאס לי מכם.

איתן כבל: כל הזמן מסבירים לי כאילו האזרחים הם אלה שאוכלים את הגופים.

איתן כבל: דברים קטנים כאלה.

איתן כבל: מיליונים על השלושה שקלים האלה.

<לאה ורון: במשך שנים.

איתן כבל: במשך שנים.

איתן כבל: ואנשים ידעו – מסבירים לי, סיפורים.

איתן כבל: אחר כך נחשפות כל מיני פרשיות.

איתן כבל: אז עשו לי טובה, שאף אחד לא יטיף לי.

איתן כבל: אני רוצה לדעת עכשיו, לסכם את זה.

איתן כבל: אם אתם לא יודעים לתת לי תשובות, תודה רבה ואני שולח את כולם הביתה.

איתן כבל: לא מעניין אותי.

איתן כבל: אני רוצה לגמור את זה עכשיו, את שתי השורות וחצי האלה, שכל אחד רוצה לא להיות.

איתן כבל: אני אומר שכולם יהיו, כולם יהיו בשיעור הזה, מחברת חשמל ועד אחרון הגופים.

איתן כבל: כולם יהיו.

עבד אל חכים חאג' יחיא: לא מחריגים.

איתן כבל: אין החרגות.

איתן כבל: אני רוצה לדעת – אתה גובה ממני?

איתן כבל: תכתוב לי על מה גבית.

איתן כבל: אתה לא יודע?

איתן כבל: אל תגבה.

איתן כבל: פשוט מאוד, זה הכול.

איתן כבל: תכתוב לי: על כל 10 מטר אני גובה שני שקלים וכולי, אבל שבן אדם יידע על מה מדובר כך שאם יקרה מקרה בזק נוסף, וכל יום יש כאלה – כל יום יש כאלה.

איתן כבל: אני עשיתי חשבון על כל מיני כאילו טעויות של גבייה.

איתן כבל: זה בנק נפרד.

איתן כבל: אני רוצה לדעת איפה אני עומד.

איתן כבל: זאת זכותם של אנשים.

איתן כבל: ואגיד לכם משהו, נציגי משרדי הממשלה שאמורים לעזור לנו להגן על הצרכנים, שהרוב זה אנשים כמוני, שלצערי רק פעם ב- כי קרה איזה אירוע, הם בכלל מסתכלים איך נראה החשבון.

עבד אל חכים חאג' יחיא: ואלה שיש להם הוראות קבע, בכלל לא רואים.

איתן כבל: בדיוק.

איתן כבל: ואת הדיון הזה – כן שלחתי לך במייל, לא במייל, העברתי לך, לא העברתי לך, כן נתתי לך.

איתן כבל: פתאום אתה שם לב – אני לא מדבר שוב על בזק.

איתן כבל: אני אספר לך מקרה שהיה לי באופן אישי.

איתן כבל: אשתי מקבלת SMS: אנחנו שמחים להודיע לך שנענינו לבקשתך לניתוק מה-NGN.

איתן כבל: שאלתי: איך מנתקים אותי אם לא ביקשתי מעולם להתחבר?

איתן כבל: ופתאום מסתבר לך שכבר שנים גובים לך על דבר שכבר לא קיים לפני הרבה מאוד שנים.

איתן כבל: טיפלתי בזה והם באמת יצאו מגדרם לעזור, כי כבר מכירים את צירוף האותיות כ-ב-ל.

איתן כבל: אני לא רוצה לחשוב מה היה קורה אם זה היה אזרח מן השורה, מה היו עושים לו.

איתן כבל: אני אומר פה: די.

איתן כבל: איפה אנחנו עומדים, גברתי?

<מירב תורג'מן: אדוני, הצעת החוק מונחת על שולחן הוועדה להכנה לקריאה שנייה ושלישית.

<מירב תורג'מן: ככל שאדוני יחליט, אפשר להקריא את הצעת החוק.

<מירב תורג'מן: יש נוסח שהופץ, שהוא הנוסח שאושר בקריאה הראשונה.

<מירב תורג'מן: יש תיקון קל לעניין המונח "עלותן" כדי להבהיר את המשמעות שמדובר על הסכום שנגבה מהלקוח ולא העלות של המרכיב לעוסק.

<מירב תורג'מן: ככל שתרצה, אני יכולה להתחיל בהקראה.

איתן כבל: אני אאפשר רק שניים-שלושה משפטים, ממש בקצרה.

איתן כבל: חנה, את רוצה להתייחס?

<חנה טרי: לא.

איתן כבל: את אתנו בעניין הזה, נכון?

איתן כבל: מי כמוך יודע כמה הלכנו מעל ומעבר בהצעת החוק הזאת, שהנוסח שלה היה אחר לגמרי.

איתן כבל: כן, גברתי.

<מירב יוסף: העברנו לחנה, לבקשתה, תגובה.

<מירב יוסף: היא אמרה לנו שבדברי ההסבר להצעת החוק, בהמשך לישיבה הקודמת, היה כתוב שייבחן הנושא של רגולציה במשק החשמל.

<מירב יוסף: בדיון הוועדה הקודם הצגתי לכבוד היושב-ראש איך הולך להיראות פירוט המרכיבים של התשלום הקבוע בחשבון החשמל.

<מירב יוסף: הסברתי לה למה זה נכנס לדברי ההסבר ובהמשך לאותו דיון הבאתי ליושב-ראש לראות שהחל מינואר, כל צרכני משק החשמל יקבלו בחשבונות החשמל – ככה זה ייראה בחשבון.

איתן כבל: גברתי, לא נעים לי להגיד לך.

<מירב יוסף: הרגולציה כבר קבעה את זה.

איתן כבל: אני תמיד אומר לכם שזה יהיה.

איתן כבל: אם אתם עושים את זה עוד יותר טוב, תבורכו.

איתן כבל: יש נקודת מוצא שהיא המינימום.

עבד אל חכים חאג' יחיא: יש את המינימום שמחייבים.

איתן כבל: כל מי שיודע גם לעשות בורג באמצע לפני הנחיתה, לא רק פליק-פלאק – שיבורך.

איתן כבל: הוא יקבל על זה עשר במקום שמונה.

איתן כבל: זה לא יקרה, גברתי.

איתן כבל: אני יותר לא מחריג אף אחד, מה גם שאני מקבל פה מדוד גרשביץ שזאת עלות זניחה.

איתן כבל: וממילא אתם עושים את זה.

<מירב יוסף: זה בדיוק העניין, כבוד היושב-ראש.

<מירב יוסף: אני אגיד לך מה מפריע לנו.

<מירב יוסף: הרי יש רגולציה למשק החשמל.

<מירב יוסף: הרעיון הוא באמת להגן על הצרכן.

איתן כבל: יש לי שאלה אלייך, גברתי.

איתן כבל: אנחנו כבר ותיקים פה, את ואני, ונראים טוב, ברוך השם.

איתן כבל: אני רק רוצה לומר לגברתי שיודעת את זה, שגברתי רוב הזמן באה לכאן כדי להגיד כמה אתם טובים.

איתן כבל: כל פעם שאנחנו מגיעים אליכם את אומרת: אנחנו?

איתן כבל: חבל על הזמן.

איתן כבל: אצלנו, בחברת החשמל, הכול בסדר.

איתן כבל: וזה לא.

איתן כבל: לא נעים לי להגיד, ואני אומר את זה.

איתן כבל: ואני אפילו לא נגעתי בקונגלומרט שעכשיו אמור לבוא לכאן, לוועדה, לדיון, בעזרת השם, ברפורמה שמובאת, סוף סוף.

איתן כבל: דיברתי גם עם המנכ"ל וגם עם היושב-ראש ובאמת אני מתפלא שסוף סוף אנחנו רואים את האור בקצה המנהרה.

איתן כבל: זה לא פשוט עם 70 מיליארד שקל חוב בחברה שיש לה רגולציה שמתקתקת.

<מירב יוסף: טוענים שזה בגלל הרגולציה.

איתן כבל: אי אפשר להתעלם מזה.

איתן כבל: כשאומרים: אנחנו, אנחנו, אנחנו – כן, ו-70 מיליארד.

איתן כבל: גברתי יודעת שזה לא מתכתב.

איתן כבל: אתה שולח מייל ואתה מקבל את זה במכתב.

איתן כבל: אלה דברים שצריכים לדבר באותה שפה.

איתן כבל: אני לא מקבל את זה.

איתן כבל: ראיתי שיחסית לאחרים אתם בוודאי יותר טובים, אבל השאיפה שלי היא לבצע האחדות.

<מירב תורג'מן: סטנדרט.

<מירב יוסף: בדיוק, סטנדרט קבוע.

<מירב יוסף: כל מי שרוצה להצטיין אף יותר, ובטח חברת החשמל, ברגע שתתחיל תחרות – באיזשהו יום שאני מקווה שעוד נספיק לראות אותה – כנראה זה יוביל אותם לבצע פעולות כאלה ואחרות יותר טובות.

<מירב יוסף: ואיל, אם אתה יכול לחסוך את זה מעצמך, בבקשה.

<מירב יוסף: זאת עצה.

<גיגיני ואיל: האמת היא שעבדנו על זה המון בשבוע שעבר.

איתן כבל: ואתה לא יכול להגיד שלא הלכתי לקראתכם בהרבה מאוד דברים.

<גיגיני ואיל: הלכת, הלכת.

<גיגיני ואיל: אנחנו הצענו לשנות כך שבכל מקום שמופיעה המילה "עלותם" למילה "סכומם" כדי שיופיע שם הסכום שהצרכן משלם, וזה באמת מה שמעניין את הצרכן, לדעת על מה הוא משלם וכמה הוא משלם.

<גיגיני ואיל: זו בעצם הצעת החוק.

<מירב תורג'מן: חשוב לציין שלא הייתה פה איזושהי כוונה לשינוי מהותי אלא התאמה לכוונת המחוקק.

איתן כבל: בגז, למשל, דרך מה שרשום שם אתה לא יודע מתי אמורים לבוא לעשות את הבדיקה, מתי בדקו, על מה גבו.

<כרמל פלדמן: אבל הפירוט של זה לא בהכרח יגיד לך מתי באים.

איתן כבל: תודה, גברתי.

איתן כבל: אני מודה לגברתי.

איתן כבל: הכוונה שלי, כדי שנסדר בינינו את העניין, היא שכאשר אתה כותב לי שגבית 10 שקלים עבור ביקור חמש שנתי או 3 שקלים על החלפת מופה, או 4 שקלים על החלפת צינורית גז.

איתן כבל: את מבינה?

איתן כבל: אני בסך הכול רוצה לדעת בסוף בסוף, אחרי שלא הייתי בבית במשך חודש ובדיוק אז החליטו להגיע ולעשות את כל התיקונים האפשריים.

איתן כבל: זה בסדר גמור.

איתן כבל: קודם כל, יש פה נציג בכיר ממשרד האנרגיה.

<יהושע נחום: אני רוצה לדבר רק על ענף הגפ"מ.

<יהושע נחום: אני לא רוצה להגיד שום דבר על ענפים אחרים, אין לי מושג אם זה רלוונטי או לא.

איתן כבל: אנחנו מקווים שתתמקד בעניין שלשמו באת.

<יהושע נחום: כפי שאדוני יודע, אנחנו עבדנו על הנושא של השקיפות בחשבונית במשק הגפ"מ וכרגע, להערכתנו, היא מכילה את כל המידע שהצרכן צריך לדעת.

איתן כבל: אפשר לענות לך, יקירי?

איתן כבל: הרי מה שאנחנו כותבים פה זה המינימום.

<יהושע נחום: הסדרנו את הנושא הזה.

איתן כבל: יקירי, מכיוון שאני עשיתי את זה על הראש שלכם - - -

<יהושע נחום: לא, לא על הראש שלנו.

<יהושע נחום: בשיתוף פעולה.

איתן כבל: אדוני זוכר שישבה כאן היועצת המשפטית אתי בנדלר?

<יהושע נחום: נכון.

איתן כבל: כמו קאטו רצתה פשוט לדעת איך מחשבים לה את החשבון.

איתן כבל: אני אזכיר שעוד טרום כניסתך הסבירו לנו שזה עולה וזה יורד, מחירי הדלק ומחירי הגז, האנייה הגיעה והאנייה לא הגיעה, פרקו אותה, לא פרקו אותה.

איתן כבל: בסדר, בסוף אתה גובה ממני?

איתן כבל: אתה גובה ממני?

איתן כבל: תגיד לי איך אתה גובה.

איתן כבל: אנייה נסעה, אנייה באה, אנייה הלכה – תגיד לי על מה.

איתן כבל: אם אתה יודע לכתוב לי כמה אתה גובה ממני, אני מצפה ממך שתסביר לי איך אתה גובה ממני.

איתן כבל: תשאל את הגברת שלידך, אני הסברתי לה קודם למה הם יהיו בפנים.

איתן כבל: אנחנו אומרים שזה הסטנדרט.

איתן כבל: ישנו החוק, ושם באמת אני מסכים, שעלינו ברזולוציות.

איתן כבל: אני רוצה שיהיה ברור שזו אמירה.

איתן כבל: כן, גברתי.

<מיכל פנחסי קריים: אני רוצה להמשיך את מה שהתחיל ואמר נציג משרד האנרגיה.

איתן כבל: יש פה עוד נציגים של חברות גז חוץ מאמישרגז?

<הדר זיו: כן, מפזגז.

<אבראהים עאבד: אני מניו גז.

<מיכל פנחסי קריים: החוק מחייב את חברות הגז לפרט בדיוק על מה נגבה התשלום החודשי הקבוע.

איתן כבל: מצוין.

<מיכל פנחסי קריים: וזה מפורסם באתר של משרד האנרגיה.

איתן כבל: אז מה הבעיה?

<מיכל פנחסי קריים: אין שום בעיה, רק שהתיקון שהוועדה מבקשת לקדם אומר שמעבר לרכיבים של התשלום החודשי הקבוע, גם לפרט על מה כל דבר.

<מיכל פנחסי קריים: לעשות איזשהו פירוק.

איתן כבל: אני שואל אותך שאלה.

<מיכל פנחסי קריים: אני, כצרכנית, אבדוק על מה רכיב מס' 1, מה רכיב מס' 2?

<מיכל פנחסי קריים: אני אגיד דבר נוסף, אדוני, והוא שהתשלום החודשי הקבוע הוא לא פריק.

<מיכל פנחסי קריים: זה לא שלקוח יוכל להגיד לאמישרגז: אני רוצה שתעשי לי בדיקה חודשית אבל אל תחליפי לי את הצינורית.

<מיכל פנחסי קריים: לא.

<מיכל פנחסי קריים: יש חוק שמחייב את חברות הגז.

איתן כבל: גברתי, ברור כשמש לאור הירח.

איתן כבל: אני ביקשתי ממך את זה?

איתן כבל: לא.

איתן כבל: כל מה שאני רוצה לדעת – לא משנה לי מה – את גובה ממני?

איתן כבל: תרשמי על מה את גובה ממני.

<מיכל פנחסי קריים: מאה אחוז.

<מיכל פנחסי קריים: אנחנו בעד.

<מיכל פנחסי קריים: אנחנו בעד זה שיראו את כל המרכיבים.

איתן כבל: אלא מה?

איתן כבל: על מה הוויכוח בינינו?

<מיכל פנחסי קריים: האם הכוונה בחוק, אדוני, שלגבי כל רכיב ורכיב שמרכיב את התשלום הקבוע יהיה פירוט?

<מיכל פנחסי קריים: נניח שאתה משלם 20 שקלים תשלום חודשי קבוע ואתה רוצה שמעבר לזה שיהיו מפורטים עשרת הרכיבים, האם לגבי כל פירוט ופירוט?

איתן כבל: מה אמרתי, גברתי?

איתן כבל: על מה החוק?

איתן כבל: גברתי, סליחה, חבל על הדיבור.

איתן כבל: את כנראה התבלבלת.

איתן כבל: כל חברות הגפ"מ – אנשים לא יודעים על ההשתבללות הכי גדולה – שאלה הגופים הכי חזקים בבית הזה במשך שנים.

איתן כבל: יותר מכול הגופים האחרים עליהם אנחנו מדברים.

איתן כבל: תקשיבו טוב טוב – נגמר, כל עוד אני פה.

איתן כבל: ביקשנו בקשה צנועה, פשוטה.

איתן כבל: פשוטה.

איתן כבל: יהיה כתוב 20 שקלים?

איתן כבל: אני רוצה שיהיה כתוב איך הגיעו ל-20 השקלים האלה.

<חנה טירי: על כל רכיב אתה רוצה שיהיה סכום?

איתן כבל: למה לא? סליחה.

איתן כבל: אני שואל אותך שאלה, את יודעת מה זה 20 השקלים האלה או 5 שקלים?

איתן כבל: והם גובים את זה ממיליון תושבים בכל חודש.

איתן כבל: אני אפילו לא שם לב לזה.

איתן כבל: אני אפילו לא שם לב לזה, לא רואה את זה.

איתן כבל: בחיים אני לא יכול לדעת את זה.

איתן כבל: את יודעת מה זה 5 השקלים האלה?

איתן כבל: אלה 3 השקלים של בזק.

איתן כבל: את יודעת, נכנס מישהו עם עגלת כסף, מסודר בחבילות ואומר: בבקשה, אדוני.

איתן כבל: לא עשית כלום.

איתן כבל: אני רוצה לדעת, מותר לי?

איתן כבל: חאג', סליחה, אתה יכול להחליף אותי לכמה דקות?

איתן כבל: תודה.

עבד אל חכים חאג' יחיא: איפה היינו?

עבד אל חכים חאג' יחיא: בבקשה.

<קרן חן סופר: אני רוצה לדבר בשם חברות התקשורת.

<קרן חן סופר: חשוב לי מאוד שתבינו את הבעייתיות שנוצרה במילים "מרכיבי תשלום".

<קרן חן סופר: אם אתם מדברים על חבילה של טריפל, ולא משנה אם זה מעולם הכבלים או מעולם התקשורת הסלולרית, אני מבינה את הצורך שעלה כאן להגדיר מה זה SMS, מה זה קו טלפון או מה זה ג'יגה.

<קרן חן סופר: או להגדיר מה זה קו, מה זה טלפון ומה זה אינטרנט.

<קרן חן סופר: אבל יש מקרים שבהם יש שירות מאוד ממוקד וספציפי כמו, למשל, גיבוי תוכן בענן או שירות תיקונים בלבד או שירות של אנטי וירוס.

<קרן חן סופר: אם אני נדרשת במקרה כזה לפרט מרכיבי תשלום וסכומם, המשמעות היא שאתם דורשים ממני לפרט את העלויות שלי.

עבד אל חכים חאג' יחיא: לא, לא, לא.

<קרן חן סופר: אלה המרכיבים, אדוני.

עבד אל חכים חאג' יחיא: סליחה, יש חבילה של 40 שקלים, למשל, שבתוכה ה-SMS, למשל, זה 3 שקלים, השיחות זה 10 שקלים, האינטרנט זה כך וכך וכולי.

עבד אל חכים חאג' יחיא: בסך הכול אני מגיע ל-40 שקלים, אבל מה העלות שלך לאינטרנט או מה העלות שלך לשיחה?

עבד אל חכים חאג' יחיא: את זה אנחנו לא צריכים לדעת.

עבד אל חכים חאג' יחיא: לא חייבים.

<גיגיני ואיל: אני יכול להתייחס לזה ולענות?

עבד אל חכים חאג' יחיא: שנייה, תן לה רק לסיים.

עבד אל חכים חאג' יחיא: סיימת?

<קרן חן סופר: אני אשמח לשמוע את מה שאומר ואיל.

<גיגיני ואיל: הצעת החוק מתייחסת לתשלומים קבועים בעסקה מתמשכת.

<גיגיני ואיל: החבילות, מה שמכונה הכול כלול, שזה כולל שיחות, הודעות וגלישה, הן בעצם חבילות שלא בתשלום קבוע.

עבד אל חכים חאג' יחיא: אתה מתכוון שהן פטורות מהחוק הזה?

<מירב תורג'מן: לא, הן כן קבועות.

<גיגיני ואיל: אלה חבילות שהן פר צריכה.

<גיגיני ואיל: זאת אומרת שיש מכסת דקות מסוימת, יש מכסת גלישה מסוימת ואם עוברים אותה, עושים את החישוב.

עבד אל חכים חאג' יחיא: אני מבין שאתה אומר שבחוק הזה, אם זאת חבילה ואנחנו נשארים עדיין באותה מסגרת של אותה חבילה – למשל, אם יש לך 10 ג'יגה, אם אתה לא עובר אותם, אתה עדיין בחבילה ואז אתה לא צריך פירוט, אבל מעבר לזה - - - יש לך גם את המחירון של כל ג'יגה נוספת.

עבד אל חכים חאג' יחיא: זה גם בתוך החבילה.

<מירב תורג'מן: זה חלק מתנאי הרישיון.

<גיגיני ואיל: גם בתוך החבילה עצמה וגם אם אתה לא חורג מהחבילה, עדיין עושים לך את החישוב של השיחות וההודעות.

<גיגיני ואיל: רושמים לך כמה דיברת, כמה זמן גלשת.

עבד אל חכים חאג' יחיא: נכון, נכון, אבל זה בסך הכול בתוך החבילה.

<גיגיני ואיל: בסך הכול אומרים לך שלא הגעת למכסה ולכן תשלם את הסכום הקבוע מראש.

<גיגיני ואיל: זאת אומרת שהתשלום עצמו הוא תשלום לפי צריכה, אבל כל עוד אתה לא מגיע לרמה מסוימת - - -

עבד אל חכים חאג' יחיא: עקרונית, בחשבונית שלכם אני לא צריך תוספת כי החריגה שלי בשיחות או החריגה שלי בגלישה, אנחנו רואים את המחיר שלה בחשבון.

<גיגיני ואיל: נכון.

עבד אל חכים חאג' יחיא: אז את לא צריכה משהו נוסף, אם הבנתי נכון.

<קרן חן סופר: נכון, וזאת בדיוק המשמעות.

<קרן חן סופר: מרכיבי תשלום, הכוונה למרכיבי תשלום שהם מפוצלים וניתן לרכוש אותם כשירות עצמאי.

<קרן חן סופר: זו הכוונה.

עבד אל חכים חאג' יחיא: לא.

עבד אל חכים חאג' יחיא: הכוונה מאחורי החוק הזה הייתה שאם יש לי תשלום קבוע בחשמל, ביס, בבזק ובנותני שירות, אני רוצה לדעת על מה בדיוק התשלום הקבוע.

עבד אל חכים חאג' יחיא: זה שיש לי פר יחידה, זה כבר נמצא בחשבון.

עבד אל חכים חאג' יחיא: לא לזה התכוונו.

עבד אל חכים חאג' יחיא: בחשבונות שלכם, אפילו אם יש את החריגה, רואים את המחיר.

<מירב תורג'מן: החריגה היא דווקא על פי היקף השימוש ועם זה אין לנו בעיה.

עבד אל חכים חאג' יחיא: חריגה בהיקף השימוש מהחבילה עצמה.

<מירב תורג'מן: מטרת הצעת החוק היא לא לפרט את התשלום בעבור השימוש אלא לפרט את התשלום בעבור שירות שאינו תלוי שימוש.

עבד אל חכים חאג' יחיא: ברור, התשלום הקבוע.

<קרן חן סופר: מרכיבי התשלום הקבוע לצרכן.

<מירב תורג'מן: לצרכן.

<מירב תורג'מן: חזרנו ואמרנו שזה לצרכן וזה לא לעוסק.

<יעל בן עמי: ולכן חבילות ללא הגבלה לא כלולות בהסדרה כי הן כן תלויות בשימוש.

<מירב תורג'מן: לא, זה לא נכון.

<חנה טירי: זה לא נכון, זה לא לפי הנוסח.

<חנה טירי: סליחה.

<חנה טירי: ברגע שיש חבילה והתשלום הוא לא לפי היקף השימוש, והשימוש גם בחבילות הוא לא לפי היקף השימוש, זה כעיקרון נכנס להצעת החוק בנוסח.

<חנה טירי: אני לא מדברת על המהות, אני מדברת על הנוסח.

<מירב תורג'מן: אני חושבת שזו הפרשנות, אני חושבת שזו גם הייתה כוונת המחוקק.

<קריאה: אנחנו צריכים לנסח את זה יותר מדויק.

<מירב תורג'מן: אנחנו לא יודעים עדיין אם זו כוונת המחוקק וצריך לבדוק את זה.

<מירב תורג'מן: על פניו, לפי הבנתנו את הדברים, הכוונה הייתה שזה כן יחול על אותו רכיב קבוע בתוך אותה החבילה.

<מירב תורג'מן: שהוא יצטרך לפרט את המרכיב הקבוע.

<מירב תורג'מן: אני לא מכירה את זה, אני שואלת.

<יעל בן עמי: היום בחבילות הם מחויבים להציג כמות דקות כלולה, כמות SMS כלולה ונפח גלישה כלול.

<יעל בן עמי: זאת אומרת שזאת חבילה שהיא לפי שימושים.

<מירב תורג'מן: אין בעיה.

<מירב תורג'מן: רכיב השימוש מפורט ממילא.

<מירב תורג'מן: האם בנוסף לאותם שימושים שמפורטים בחשבונית יש עוד רכיב שהוא של תשלום קבוע, זאת אומרת שהוא לא נוגע לצריכה.

<יעל בן עמי: זאת חבילת שימושים.

עבד אל חכים חאג' יחיא: כל החבילות הן אם הצריכה שלך עד- אם ניכנס יותר מדי לפירוט, אם יש לי מספר מסוים של SMS, והיום אנשים כמעט ולא משתמשים ב-SMS, כשיש לנו ווטסאפ, אני לא מזדכה על זה שאני לא משתמש במסרונים.

עבד אל חכים חאג' יחיא: לכן אנחנו צריכים לדעת איך לנסח את זה.

עבד אל חכים חאג' יחיא: אני צריך לדעת שהחבילה הזו תישאר חבילה בלי להיכנס לצריכה עצמה אם אני עדיין באותה מסגרת.

עבד אל חכים חאג' יחיא: ואני חושב שיש משהו שצריך לבדוק בניסוח עצמו, אם אני צריך את הצריכה אחד לאחד ללכת לכיוון.

עבד אל חכים חאג' יחיא: אחרת את צריכה לרשום שהמחיר פר SMS הוא כך וכך וקיבלת הנחה של כך וכך.

עבד אל חכים חאג' יחיא: בצורה כזאת נסבך יותר מדי את החשבון.

עבד אל חכים חאג' יחיא: זה משנה את כל המסגרת.

<חנה טרי: אני רוצה לדבר על הנוסח של החוק, כפי שהוא מנוסח היום.

<חנה טרי: החוק לא מדבר על שימוש אלא על תשלום או גביית תשלום בגין היקף שימוש.

<חנה טרי: בחבילות אתה לא משלם בגין היקף השימוש.

<חנה טרי: נכון שאתה משלם בגין השימוש, כי זאת מהות השירות – אני קונה חבילה כדי להשתמש בסלולרי שלי ובגלישה שלי ובמסרונים שלי.

<חנה טרי: אני משלמת בגין השימוש, אבל הצעת החוק מנוסחת שלא לפי היקף השימוש.

<חנה טרי: וגם בחבילות אתה לא משלם לפי היקף השימוש.

<חנה טרי: נכון להיום, לפי הנוסח, החבילות נכנסות.

עבד אל חכים חאג' יחיא: למה הכוונה שהן נכנסות?

עבד אל חכים חאג' יחיא: איך אני צריך לראות את החשבון?

עבד אל חכים חאג' יחיא: איך אני צריך לראות את החשבון של החבילה אחרי שמאשרים את החוק?

<חנה טירי: לפי הנוסח הקיים, צריך לפרט בחשבונית ממה מורכבת החבילה.

<חנה טירי: כרגע, גם לפי הנוסח, גם את הסכום של כל רכיב.

<חנה טירי: זאת המשמעות.

<חנה טירי: זה נכנס היום לפי לשון החוק ויכול להיות שגם לפי כוונה מפורשת של המציע.

<חנה טירי: זה נכנס.

<חנה טירי: גובים תשלום, התשלום הוא אכן בגין שימוש, אבל לא גובים אותו בגין היקף שימוש.

<חנה טירי: יש תשלום קבוע.

<יעל בן עמי: אבל אם הפרשנות צריכה להיות לפי מה שהמציע ביקש לעשות, ובדיון הקודם היושב-ראש אמר בפירוש שחבילות ללא הגבלה של סלולר לא ייכנסו - - -

<חנה טרי: זאת שאלה.

עבד אל חכים חאג' יחיא: לכן זה מה שאמרתי לעניין של הניסוח.

איתן כבל: יש פה ויכוח ואולי אני אשנה את דעתי כתוצאה ממה שאומרת חנה.

איתן כבל: ואיל, אתם אמרתם לי שחבילות לא תפרטו.

איתן כבל: טענתם שמדובר פה – חס וחלילה, אין לנו עניין לפגוע מסחרית באף אחד – שזה עלול לגרום למצב של גילוי סודות מסחריים.

איתן כבל: נכון?

איתן כבל: זה מה שאתם אמרתם לנו.

<חנה טרי: אבל הם כן מפרטים היום בחשבונית את הרכיבים.

איתן כבל: נו, אז מה הבעיה?

איתן כבל: אני מוכן שבחבילות יהיה הפירוט של שימוש בפועל.

<יעל בן עמי: זה כבר נמצא היום וגם כמה כלול בחבילה.

איתן כבל: אבל רק בחבילות.

<מירב תורג'מן: לא בהכרח חבילות תקשורת סלולרית?

<מירב תורג'מן: אתה מדבר על כל החבילות לרבות חבילות טלוויזיה?

איתן כבל: לא, למה?

<קרן חן סופר: זה אותו מקרה, אדוני.

איתן כבל: חברים, תסלחו לי, אני חוזר בי.

איתן כבל: סליחה, רגע, רגע.

איתן כבל: כולם נהיו פתאום חבילות.

איתן כבל: מה, בגלל שפתחו את האתר החדש במודיעין?

איתן כבל: לא, נגמר.

איתן כבל: אומרים לי ללכת לקראת החברות, אבל באמת, קצת צניעות.

איתן כבל: פתאום כולם יש להם סוד מסחרי?

איתן כבל: צ'יפ סודי?

איתן כבל: נו, בחייאת, לפחות לא אתי.

<גיגיני ואיל: תרשה לי להתייחס.

<גיגיני ואיל: אני חושב שלקחנו את הדיון מהליבה למקום אחר.

<גיגיני ואיל: הצעת החוק מדברת על תשלומים קבועים שלא על פי היקף שימוש וחבילות, לפחות לפי העמדה של משרד התקשורת – כאן אנחנו נכנסים להגדרות ואיך משרד התקשורת רואה את החבילות.

איתן כבל: אני יכול לעצור אותך?

איתן כבל: בוא נעשה את החיים פשוטים.

איתן כבל: התשלום מחולק לשני חלקים: יש שימוש – למשל התקשרתי בטלפון, השתמשתי במסרונים, בווטסאפ.

איתן כבל: כתוב לי שם סכום מסוים.

איתן כבל: יש את כל מה שהוא לא בשימוש.

עבד אל חכים חאג' יחיא: יש לכם מסגרת של גלישה.

עבד אל חכים חאג' יחיא: ברור שמי שעובר את 15-10, גם יש לו מחיר.

<מירב תורג'מן: בתוך ה-100 שקלים יש לך מרכיב שהוא עבור הצריכה ויש לך מרכיב שהוא עבור תשלום קבוע, שהוא דמי שימוש קבועים.

עבד אל חכים חאג' יחיא: ואם לא אומרים לי שיש לי תשלום קבוע?

<מירב תורג'מן: את זה אתה רוצה שיפרטו ולא את החלק היחסי.

<חנה טרי: המחיר הוא מחיר כולל.

<חנה טרי: לא הבנתי מה את אומרת.

<חנה טרי: את אומרת שבתוך 100 שקלים עבור החבילה, חלק מהרכיבים הם בגין השימוש וחלק מהרכיבים בגין תשלום קבוע?

<חנה טרי: זה תמחור כולל.

איתן כבל: אני התחברתי לעניין של החבילה כי אמרו לי שבחבילה עושים לי תכלול של כל הדברים אל תוך החבילה הזאת.

איתן כבל: אבל הרי חבילה היא רק דבר אחד ויש עוד אלף ואחד מרכיבים שצריך לפרט, נכון?

<חנה טרי: מה, למשל?

<יעל בן עמי: אני חושבת שבמקום שקיפות בחשבון הטלפון אנחנו מייצרים בלגאן.

איתן כבל: אם כך, אנחנו פותחים פה תיבת פנדורה.

איתן כבל: גברתי, סליחה, מה שאני לא יודע ואת מכניסה לי אותו בלי שאני יודע, ואת אומרת לי: מה אתה רוצה, עשיתי לך חבילה וכתבתי לך 100 שקלים?

<יעל בן עמי: אני בצד שלך.

איתן כבל: תודה, גברתי.

איתן כבל: בינתיים אני לא שם לב לזה.

<יעל בן עמי: שנינו רוצים שקיפות.

איתן כבל: אני מקווה שזה נראה יותר טוב אצל אחרים, שאת עוזרת להם.

איתן כבל: לי את לא עוזרת.

איתן כבל: באמת.

איתן כבל: אני רוצה לומר לך את הדבר הבא, אתם מחזירים אותי למקום שמאוד מקומם אותי.

איתן כבל: בא לי פשוט לסגור את הישיבה ולהביא את על הראש שלכם וזהו.

איתן כבל: אני לא מקבל את העניין הזה שבו אני לא יודע על מה אני משלם.

איתן כבל: זה קודם כל.

איתן כבל: כל הדיבורים זה פירוטכניקה.

איתן כבל: אלה דיבורים, אלה מילים.

איתן כבל: מילים שבהן אתם מסובבים אותי.

איתן כבל: עוד מעט חומת יריחו תיפול בשנית מההקפות שאתם עושים לי.

איתן כבל: בן אדם גובה?

איתן כבל: יש דמי שימוש ויש כל מה שהוא לא דמי שימוש.

איתן כבל: בזק, על מה הוא גובה כשהוא כותב "דמי שימוש קבועים"?

<יעל בן עמי: אנחנו מדברים על חבילות הסלולר.

איתן כבל: שנייה, שנייה.

איתן כבל: סלולר – אחרי שהדף תוקן ותוקן ותוקן, הוא נראה כמו - - -

<מירב תורג'מן: למה דף?

<מירב תורג'מן: שלושה דפים.

<יעל בן עמי: אנחנו חייבנו אותם לעשות ככה.

איתן כבל: ברור כשמש.

איתן כבל: גברתי, האם את יודעת להביא לי מישהו אצלכם במשרד – עובד משרד התקשורת – שמבין את כל מה שכתוב שם?

איתן כבל: מחובר עם הספק, לא ספק, פתח הספק, שכח את הספק פתוח, שכח סגור, הלך, בא.

איתן כבל: זה נראה כזה - - שאלוהים יודע.

איתן כבל: אמרתי לך שאני חייב להביא לכם חשבון כדי שתסבירו לי.

איתן כבל: אני לא בטוח שתצליחי.

<יעל בן עמי: אם היום על שירות הסלולר אתה משלם תשלום קבוע של 40 שקלים ואז באה חברה אחרת ומציעה לך תשלום של 35 שקלים, אתה אומר שזה 40 וזה 35 – אני יודע להשוות.

<יעל בן עמי: אם אתם רוצים לפרק את זה ולהוציא את הרכיב של התשלום הקבוע, אנחנו חוזרים לחשבונות של לפני 2012, עם 10 רכיבים שונים שאתה לא יכול להשוות.

<יעל בן עמי: אתה לא יודע על מה אתה משלם ואין לך תשלום אחד שאתה יודע, שזה מה שאתה משלם.

איתן כבל: למה?

איתן כבל: אין שורה תחתונה?

איתן כבל: בסוף כתוב 30 שקל או 40 שקל.

<יעל בן עמי: אבל אתה לא יודע להשוות.

<יעל בן עמי: אם נותנים לך חבילה אחרת צריך להשוות 10 רכיבים שונים בכל חבילה.

<יעל בן עמי: אני חושבת שתשלום אחד, זו השקיפות למנוי.

איתן כבל: אני לא יודע, לא בטוח.

איתן כבל: דבר אחד לא ברור לי, כשכתוב 40 שקל לחבילה, האם זה רק שימוש?

<יעל בן עמי: אני מאמינה שכללו את הכול.

איתן כבל: אמונות – זה בוועדה אחרת.

<יעל בן עמי: זה תמחור של חבילה, הם מחליטים - - -

איתן כבל: אני לא יודע להתעסק ב"אני מאמינה ש-".

איתן כבל: אני כבר מזמן לא מאמין.

עבד אל חכים חאג' יחיא: בעריכת החשבון אני לא רואה תשלום קבוע ושיחות וכולי.

עבד אל חכים חאג' יחיא: אנחנו לא רואים את זה.

עבד אל חכים חאג' יחיא: לכן הם יכולים להגיד לנו שזה עבור מסרונים ושיחות וכולי.

<יעל בן עמי: יש היום פירוט.

עבד אל חכים חאג' יחיא: לא, אין תשלום קבוע.

עבד אל חכים חאג' יחיא: אני מקבל חשבונות וכתוב שהחבילה עולה 40 שקל והיא כוללת מסרונים, שיחות, גלישה וכל זה בתוך המסגרת.

עבד אל חכים חאג' יחיא: אם אתה חורג, אתה משלם כך וכך.

עבד אל חכים חאג' יחיא: זה מה שיש בחשבון.

עבד אל חכים חאג' יחיא: אני לא רואה תשלום קבוע בחבילות האלה.

<חנה טירי: הם מתמחרים את זה איך שהם מתמחרים את השירות שלהם.

<חנה טירי: לפי הנוסח של החוק היום, זה כשלעצמו תשלום קבוע.

<חנה טירי: אבל לא נראה לי שלזה התכוונתם.

איתן כבל: חברת חשמל, בזק, גז – אלה שלושת המקומות המרכזיים.

איתן כבל: גם מים.

איתן כבל: אולי נחוקק חוק חדש – אני סתם אומר – ויום אחד מישהו יגלה שמתחמנים שם דרך כאילו שקיפות וכאילו זה.

איתן כבל: זה רק עניין של זמן.

איתן כבל: תפעיל את שעון העצר וגם זה יגיע.

איתן כבל: אני מתייחס רק למקומות שכתוב בהם "דמי שימוש קבועים" עד היום.

איתן כבל: משם התחלתי.

איתן כבל: אני לא יודע לאן אתם לוקחים אותי כל הזמן.

<מיטל נעים: בנוסח הצעת החוק כתוב היום שתשלום קבוע הוא תשלום שנקבע שלא על פי היקף השימוש.

<מיטל נעים: לצורך העניין, גם חבילת טלוויזיה של יס שכוללת חבילת תוכן, ערוצים, ממירים וכולי, אני אמורה לפרט לגביה.

<מיטל נעים: מה הבעיה שלנו?

<מיטל נעים: לפרט את הסכום של כל דבר.

<מיטל נעים: רעיון החבילה הוא שהבאנו מבצע ולכדנו בו כמה דברים.

איתן כבל: מיטל, יש לך דמי שימוש קבועים?

איתן כבל: אני לא הסתכלתי מעולם.

<מיטל נעים: אין לי דמי שימוש קבועים.

<חנה טירי: מהנוסח עולה שאם אתה גובה תשלום שלא על פי ההיקף - - -

עבד אל חכים חאג' יחיא: אם אני בחו"ל ולא פתחתי טלוויזיה, אני משלם אותו תשלום.

עבד אל חכים חאג' יחיא: להגיד שזה תשלום קבוע?

<חנה טירי: שם הם גם מחויבים לפרט על מה, לפי הרישיונות, אבל לא את הסכומים.

איתן כבל: חברים יקרים, אני רוצה לעשות סדר.

איתן כבל: במקרה נמצא פה המציע.

איתן כבל: אתם כל הזמן שואלים שאלות, מבלבלים את המוח ואז אתם מגרים אותי.

איתן כבל: כל פעם אתם מעלים לי רעיונות.

איתן כבל: אתם יכולים להמשיך עכשיו במסלול ולהגיד שיש לתמחר את זה בתוך המחיר.

איתן כבל: אני לא אופתע.

איתן כבל: אם מחר בבוקר דמי השימוש הקבועים יהיו גם גז בחבילות, אני לא אופתע.

איתן כבל: אף אחד לא יפיל אותי.

איתן כבל: הרי לא סתם נכתב "דמי שימוש קבועים".

איתן כבל: יש בזה איזשהו היגיון.

איתן כבל: זה על דברים שהם לא בצריכה או לא ברישיון שלו.

<קריאה: זה ביטוי שהרגולטור המציא.

איתן כבל: כן, ברור לי.

איתן כבל: אני זוכר את זה לאחור.

איתן כבל: אני מנסה לומר לכם שכל מה שנכנס תחת הכותרת "דמי שימוש קבועים", אני רוצה פירוט לגביו.

איתן כבל: זאת אומרת שאם כתוב בבזק: 30 שקלים דמי שימוש קבועים, כתוב לי על מה אתה גובה לי.

איתן כבל: אם בחברת גז כתוב 30-25 שקלים דמי שימוש קבועים, תכתוב לי מה זה.

איתן כבל: אם בחברת החשמל אתה כותב דמי שימוש קבועים, תגיד לי על מה זה.

איתן כבל: עומר, בבקשה.

<עומר ורדי: אין לי כפפות של וטרינר ואני כן מבקש שתבחין בין עמדת רגולטור לבין עמדות של גופים אחרים.

<עומר ורדי: אני רוצה לשקף לך את התהליך ואחרי זה נדבר על המהות.

<עומר ורדי: התהליך הוא זה: בחודשים האחרונים אנחנו מתנהלים מול גורמי המקצוע בהתאם לתיאום עם הוועדה, בשאלה מה הרגולציה שלנו אומרת.

<עומר ורדי: גם אנחנו וגם רשות החשמל במיילים משותפים מנהלים תכתובת ענפה שמלמדת שהמצב אצלנו שונה.

<עומר ורדי: המצב אצלנו מייצר הבחנה.

<עומר ורדי: אני לא רוצה להגיד שאנחנו לא פועלים בשקיפות, כי השקיפות היא מלאה.

<עומר ורדי: אנחנו מייצרים רגולציה נכונה וייעודית למשק המים.

<עומר ורדי: ברגע שמגיעים אלינו בוועדה ואומרים: בואו, תחילו הוראות נוספות, אנחנו נמצאים במצב בעייתי כי יש מצב שבו יש תחולה חופפת, שונה, סותרת או מוסיפה – זה לא משנה עכשיו – על גוף שאני כרגולטור אמור לתפעל אותו ולעדכן את ההוראות עליו מעת ל עת.

<עומר ורדי: חייב להיות תיאום בינינו שאנחנו כרגולטור מייצרים הוראות בשטח.

<עומר ורדי: אני לא אכנס עכשיו ל-fine tuning כי במסמכים ארוכים מאוד, מול גורמי המקצוע הרלוונטיים, הסברתי למה זה לא נכון לפרט.

איתן כבל: אני שואל אותך שאלה פשוטה – אני ביקשתי ממך לשנות את הרגולציה אצלך?

איתן כבל: אני ביקשתי ממך לטפס על קירות משעה שמונה עד שמונה וחמישה בכל אחד מהמשרדים שלכם?

איתן כבל: בסך הכול, יקירי, מה ביקשתי?

איתן כבל: אם אתה כותב לי "דמי שימוש קבועים", זה לא קשור - - -

<עומר ורדי: אני לא כותב "דמי שימוש קבועים".

<עומר ורדי: אני מתנצל, אני באמת מתנצל.

<עומר ורדי: אני לא כותב.

עבד אל חכים חאג' יחיא: אז מה אתה כותב?

<עומר ורדי: ההצעה היא הצעה נכונה ואמרתי את זה לא פעם.

<עומר ורדי: אנחנו לא מתנגדים להצעה.

איתן כבל: תודה, אדוני.

<עומר ורדי: היא באמת ברוכה ונכונה.

עבד אל חכים חאג' יחיא: מה אתם כותבים?

עבד אל חכים חאג' יחיא: אני לא הבנתי למה אתה מתנגד.

<עומר ורדי: בוא נרד לעומק.

<עומר ורדי: אצלנו אין דמי שימוש קבועים ויש מה שנקרא שימוש מינימלי.

<עומר ורדי: למה הכוונה?

<עומר ורדי: זהו שימוש שמותנה בהיקף השימוש.

<עומר ורדי: אם צרכת כמות מים מינימלית מעל קוב וחצי – אני לא יודע עד כמה זה מעניין את הוועדה – אין שימוש מינימלי כי הוא נכלל בתוך מחיר הקוב.

<עומר ורדי: במצב וצרכן לא צרך קוב וחצי, הגענו למצב שספק המים ביחסי ההובלה, התפעול, הובלת המים והאספקה לצרכן, לא קיבל מינימום edge מול הצרכן, אז יש דמי שימוש מזעריים שכתובים.

איתן כבל: איפה אתה רושם על השעון שהוא משלם לך, למשל?

<עומר ורדי: שאלה מצוינת ואני אסביר.

<עומר ורדי: בחשבונית עצמה רשום אם נגבה שימוש מזערי – לצורך העניין רשום קוב וחצי והתעריף לקוב – ובגב החשבון, בדברי ההסבר רשום מה זה חיוב מזערי.

<עומר ורדי: רשום.

איתן כבל: יקירי, תקשיב.

איתן כבל: אני מתנצל.

איתן כבל: שאלתי אותך על השעון ורציתי לדעת את מה שאני יודע.

איתן כבל: יש צנרת, יש זה.

<עומר ורדי: אין צנרת.

איתן כבל: שום דבר, רק דמי שימוש.

<עומר ורדי: לא, לא, לא.

<עומר ורדי: סליחה, אי הבנה, טעות שלי ואני מתנצל.

<עומר ורדי: במבנה החשבון יש חובה על תאגידי המים והביוב וכל ספק אחר לפרט את כל מרכיבי החשבון, לרבות החיוב המזערי הזה.

איתן כבל: אז מה הבעיה?

איתן כבל: אני לא מבין.

<עומר ורדי: הבעיה היא שיש עכשיו סעיף בחוק שאומר לי: תעשה, כשבהוראות שלי ובכללי אמות המידה שלי, שפורסמו מחדש אתמול, יש נוסח אחר.

איתן כבל: תסלח לי, זה לא נוסח אחר.

<עומר ורדי: באמת תנסו להבין - - -

איתן כבל: אני לא מבין.

איתן כבל: זה העניין.

<עומר ורדי: אז אני אסביר עוד פעם.

<עומר ורדי: אני מוכל להסביר עוד פעם.

עבד אל חכים חאג' יחיא: כל עוד החשבון שאתה מעביר לצרכן מתייחס לצריכה – כמה קובים, בלי עוד תשלום נוסף, שזה תשלום קבוע, החוק הזה לא חל עליך.

עבד אל חכים חאג' יחיא: זאת כל הנקודה.

<עומר ורדי: אני מבין מה שאתה אומר, אבל אני לא מגיע מפוזיציה כזאת.

עבד אל חכים חאג' יחיא: אם אני בחו"ל חודש או חודשיים ואפילו לא פתחתי ברז ולא השתמשתי, האם אתה שולח לי חשבון ואומר לי על החשבון?

<עומר ורדי: זה מפורט.

<עומר ורדי: אני מגיע מפוזיציה אחרת.

עבד אל חכים חאג' יחיא: זאת הנקודה.

עבד אל חכים חאג' יחיא: אם זה מפורט, אז זה מפורט.

עבד אל חכים חאג' יחיא: אם לא, תפרט מה התשלום הזה שאינו תלוי בצריכה שלי.

<עומר ורדי: אני רוצה להסביר.

<עומר ורדי: גם רשות המים וגם רשות החשמל מגיעות לא מנקודה של: אה, הנה, הצלחנו, החוק לא חל עלינו וזה לא מעניין אותנו.

<עומר ורדי: אנחנו מגיעים מנקודה אחרת, מנקודה של כפל רגולציה.

<עומר ורדי: בגלל זה אנחנו כאן כרגולטורים.

<עומר ורדי: אני לא מנסה לייתר עכשיו את הדיון ולהגיד שזה לא חל עלינו.

<לאה ורון: על מה אתה מלין?

<לאה ורון: בינואר 2017 עוברת הצעת החוק בקריאה המקדמית.

<עומר ורדי: ורשום בדברי ההסבר שהוועדה תבחן את הרגולציה במשק המים והחשמל.

<לאה ורון: אז אתמול אתם מפרסמים כללים למרות שעל סדר-יומה של הוועדה היום הצעת החוק?

<קריאה: זה לא קשור.

<לאה ורון: למה זה לא קשור?

<עומר ורדי: אני חוזר לפרוצדורה.

<עומר ורדי: ההליך שהתנהל, אין לי דרך לעשות אותו יותר טוב מאשר לקיים את - - -

איתן כבל: חברים, בכל הכבוד, זה בסדר שאתם עושים את העבודה.

איתן כבל: אני חייב שתהיה קריאת מינימום.

איתן כבל: זה הכיוון, זה ציין הלייזר וכל מי שעושה מעבר לזה – יבורך.

<עומר ורדי: אפשר לבחון את זה בנוסח.

<עומר ורדי: אני חושב שזה כן עניין של נוסח.

<עומר ורדי: אפשר לייצר פתרון, לדעתי, אבל בשיתוף פעולה ולא בשולחן של חצי שעה.

<עומר ורדי: בשיתוף פעולה לייצר הצעת נוסח שתאפשר בדיוק את מה ששנינו רוצים.

איתן כבל: שכח מזה.

איתן כבל: עשה לי טובה, באמת.

איתן כבל: אני הייתי שמח לבוא ולראות אותך מתווכח עם מישהו מה הוא רשם לך בחשבון ולא שילמת או כן שילמת.

איתן כבל: לפעמים אני יושב מולכם ואומר: צר עולמכם כעולם המקום בו אתם עובדים?

איתן כבל: זה בסדר להגן על המקום.

איתן כבל: זה בסדר גמור וזו עבודתכם.

איתן כבל: בימים אלה דנה הוועדה אם בכלל תהיה לכם זכות קיום.

<עומר ורדי: אני לא יכול להגיב לזה.

איתן כבל: אתה לא צריך, לא ביקשתי ממך, כמובן.

איתן כבל: זה ברור לי.

<עומר ורדי: אני יכול להגיד שאם תעשה את מה שנקרא מבחן משווה או משפט משווה אל מול כלל העולם ביחס לרגולציה שלנו, ובעיקר ביחס לאמות המידה לצרכן, תראה שאנחנו way on top.

איתן כבל: אני אגלה לך סוד, לפי הדיווחים, לא התוצאות, שאנחנו מקבלים, העולם היה רוצה לגור כאן.

איתן כבל: נהדר.

איתן כבל: כל העולם היה רוצה לעבור אלינו, כל כך טוב פה.

איתן כבל: הגברת מפזגז, בבקשה.

<הדר זיו: אדוני, לנו יש הצעה ליישום הצעת החוק בהטלת שתי חובות על העוסקים.

<הדר זיו: החובה הראשונה, שבאמת תהיה הפרדה ברורה במסגרת החוק מה זה היקף הצריכה ומה זה השימוש, כדי שלא ינסו להכניס אחד לכאן ואחד לשם.

<הדר זיו: לגבי הפירוט של דמי שימוש והעלויות הקבועות, מאחר ואנחנו לא רוצים גם מהגישה הצרכנית שהחשבונית תיראה כמו מגילת אסתר, חובה להפנות את הפירוט לאתר האינטרנט של העוסק.

<הדר זיו: גם משרד האנרגיה, שבאמת עשה רפורמה בחשבונית, וקבע שקיפות לגבי מחירים ומבצעים, קבע חובה שאנחנו צריכים לציין בחשבונית להפנות את הצרכן לאתר האינטרנט שלנו, למקום מאוד נגיש וברור ולא להחביא את זה איפשהו באתר שלא יבינו.

<הדר זיו: אז אפשר לתת פירוט הרבה יותר מלא מאשר לנסות לכתוב את זה בשורה.

איתן כבל: גברתי, אתר האינטרנט – אני מודה לכם על הרעיון – אבל אני מניח שכל מי שרוצה בעולם הזה נכנס לאתר האינטרנט תמיד.

איתן כבל: זה כבר לא משהו שאנחנו ממליצים עליו.

<הדר זיו: אבל שתהיה חובה במשך החשבונית לתת הפנייה.

איתן כבל: זאת אומרת שאם אני תופס אזרח שלא נכנס לאתר האינטרנט, אנחנו נעצור אותו?

<קריאה: לא, חובה על העוסקים.

איתן כבל: חברים, יקרים, תודה רבה לכם.

איתן כבל: תודה על זה שאתם מאירים את עינינו באתר האינטרנט.

איתן כבל: אני האזרח הרגיל, מן השורה.

איתן כבל: רובכם כאן, כל אחד במקומו.

איתן כבל: זה כמו השאלה כמה מכם קוראים את החשבון בסופר?

איתן כבל: אני לא שם.

איתן כבל: חברים יקרים, בכל הכבוד לכם, שילמתי?

איתן כבל: אני רוצה לדעת על מה שילמתי.

איתן כבל: זה הכול.

איתן כבל: גברתי, אל תשלחי אותי לאתר האינטרנט.

איתן כבל: אני מודה לגברתי על ההצעה המחכימה.

איתן כבל: אני לא באתר האינטרנט ולא כלום.

איתן כבל: אני מסכם ואני רוצה לראות איך אנחנו עושים את זה.

איתן כבל: ואיל, לפחות בארבעה מקומות – חברת החשמל, רשות המים, בזק וגז – בהצעת החוק המקורית זה היה כתוב ככה.

איתן כבל: בהצעת החוק המקורית, זה מה שהיה כתוב.

איתן כבל: את זוכרת את זה, במקור.

<מירב יוסף: אני זוכרת.

<מירב יוסף: הרגולציה כבר קיימת.

איתן כבל: כל הכבוד, כל הכבוד.

איתן כבל: גם רשות החשמל קבעה דרכי גבייה מאנשים עם חובות ואני מקבל אתמול הודעה שגבו מאישה – אני לא רוצה להתעצבן עכשיו, אבל זה הדבר הבא שאני הולך להרים טלפון עליו ליושב-ראש שלך.

איתן כבל: אחרי הכול, אחרי שיש כללים ויש איך ויש מה, זה פשוט כל כך מקומם אותי כל פעם.

איתן כבל: כבר כתבת, כבר הסכמת וכבר עשית, ובא מישהו.

איתן כבל: כל אחד יש לו את ההסברים שלו אחר כך.

איתן כבל: הוא מפרש את זה איך שהוא רוצה.

איתן כבל: גברתי, בבקשה, אחרונה.

<איילת כהן מעגן: ההשוואה בין בזק, חברת החשמל, רשות המים וחברות הגז היא לא השוואה חד-חד ערכית.

<איילת כהן מעגן: בזק נמצאת בתחרות מלאה ואי אפשר לומר את זה לא על החשמל, לא על המים ובגז זה עומד לחול על כולם.

<איילת כהן מעגן: אם יש איזושהי כוונה להחריג את בזק בתור חברת התקשורת היחידה שעליה זה חל, זה לחלוטין - - -

איתן כבל: תסלחי לי, באמת, במחילה, אני מציע לך לעצור פה.

איתן כבל: אני התחלתי את כל החקיקה הזאת בגללכם.

איתן כבל: את עכשיו אומרת לי שאת רוצה להחריג את בזק?

<איילת כהן מעגן: אני לא אומרת שאני רוצה להחריג את בזק.

איתן כבל: נו, באמת.

<איילת כהן מעגן: אני מבקשת להסביר.

איתן כבל: אוקיי, מכבודך אני אתן לך רק לומר את הדברים לפרוטוקול.

<איילת כהן מעגן: תודה.

<איילת כהן מעגן: בזק היא חברה שנמצאת בתחרות מלאה באותה מידה ביחס לחברות תקשורת אחרות.

<איילת כהן מעגן: כאשר יש תשלומים קבועים, שחלקם נקבעים בתקנות על ידי הרגולטור שגם בדק את העלויות ואת רכיבי העלות, והם יודעים להגיד את הדברים בעצמם – אגב, אלה רוב התשלומים שלהם אדוני מתכוון – היכולת לפרק את זה למרכיבים - - - ברשותכם, אני אלך לדוגמה מעולם אחר.

איתן כבל: יש לך בדיוק שתי דקות לסיים את הדברים.

<איילת כהן מעגן: עיתון, יש שני עיתונים.

<איילת כהן מעגן: תשלום קבוע פר עיתון.

<איילת כהן מעגן: אתה יודע מה אתה מקבל, אתה מקבל עיתון.

<איילת כהן מעגן: בעיתון אחד אתה מקבל שלושים עמודים ובעיתון השני אתה מקבל עשרים עמודים.

<איילת כהן מעגן: זה לא אומר שום דבר על האיכות, אבל אלה עמודים.

<איילת כהן מעגן: אני לא אתיימר להגיד שלדעתי זה לחלוטין לא יעזור לצרכן לדעת אם כל עמוד מתומחר ככה או אחרת או הדפוס מתומחר ככה או אחרת.

<איילת כהן מעגן: גם בעלות לו, איך כל רכיב בא לידי ביטוי ומתומחר – זה לא מה שיעזור לצרכן להשוות.

<איילת כהן מעגן: בסופו של דבר, בשורה התחתונה, כפי שאמרה יעל, השורה התחתונה עוזרת לו להשוות.

<איילת כהן מעגן: הנושא של רכיבי התמחור והעלות שלהם או הסכום שלהם לצרכן הם אכן סודות מסחריים.

<איילת כהן מעגן: אם הייתה פה הרשות להגבלים עסקיים אני חושבת שהיא הייתה מסכימה אתי שכאשר יש שתי חברות אינטרנט ויש להם תשלום קבוע או יש שתי חברות שמוציאות עיתון ויש תשלום פר עיתון, להתחיל לפרט את הייחוס של כל רכיב, זה סוד עסקי.

<איילת כהן מעגן: מעבר לזה, זה לא נותן משהו לצרכן וזה גם מבלבל.

<איילת כהן מעגן: נניח שהתשלום הקבוע כולל את היכולת שלי להגיע אליך הביתה ואחר כך הוא כולל כך וכך תקלות.

<איילת כהן מעגן: כפי שנאמר פה גם קודם, זה לא שאפשר להפריד את זה.

איתן כבל: תודה, כבר נתתי לך מעל ומעבר, גברתי.

איתן כבל: לא רק שאני לא מסכים אתכם, אני חושב שכאשר בזק באה להציג את זה, זאת חוצפה גמורה.

איתן כבל: זה מה שנקרא: עושה מעשה זמרי ומבקש שכר כפנחס.

איתן כבל: זה בדיוק מה שאתם הצגתם עכשיו בבזק.

איתן כבל: אני רוצה לדעת מה הסכום שבו חויבתי.

איתן כבל: כשאני מתקשר, פתאום מסתבר – אה, סליחה, טעינו.

איתן כבל: את יודעת כמה טעויות כאלה מגיעות אליי?

איתן כבל: זה החוק הבא, על גביית היתר.

איתן כבל: במקרה, בטעות.

איתן כבל: הוא לא התכוון, טעה.

איתן כבל: קורה.

איתן כבל: טועים, טעינו.

איתן כבל: רק שהטעויות האלה הן הכנסה מצוינת.

עבד אל חכים חאג' יחיא: יש פתגם בערבית שאומר: ראית?

עבד אל חכים חאג' יחיא: זה בצחוק ולא התכוונתי.

עבד אל חכים חאג' יחיא: לא ראית?

עבד אל חכים חאג' יחיא: אכלת אותה.

איתן כבל: ועכשיו, שעלית על זה, איך הם מחזירים לך את זה?

איתן כבל: רק הטלפונים, המיילים – עלויות מפה ועד להודעה חדשה.

<איילת כהן מעגן: למה?

<איילת כהן מעגן: הרי חוקקתם חוק.

איתן כבל: אני יודע, אבל אני רוצה את הזיכוי מלא.

איתן כבל: כשלוקחים לאדם 100 שקל, מחזירים לו 100 שקל אבל אם הטעות הייתה הפוכה, היו מחשבים לו את הנקודה של מכונת הכתיבה או של המייל שהדפיסו לו.

איתן כבל: לכל טיונר יש עלות.

איתן כבל: במקום 100 שקלים, הוא צריך להעביר 150 שקלים.

איתן כבל: מכירים את זה.

איתן כבל: אני אומר בסך הכול שאם אני גבית 100, אני אחזיר לך 100.

איתן כבל: הדדיות, זה כל מה שאני מבקש.

איתן כבל: זה הכול.

איתן כבל: מסתבר שיש הרבה טעויות אנוש.

איתן כבל: זה כמו בנהיגה.

איתן כבל: להבדיל אלף אלפי הבדלות, בתאונות אומרים לך: הגורם האנושי.

איתן כבל: יש לנו פה גורם אנושי בטעות של הגבייה.

איתן כבל: כן, רצית לדבר ואנחנו מסכמים.

<גיל ברגפרוינד: אני רוצה לעזור לכבוד היושב-ראש, ההצעה של כבודו מצוינת ואני רק רוצה לעזור לה.

<גיל ברגפרוינד: כדי לא להחריג אף גוף, אם לא נפרט בצורה ברורה, הצרכן לא יוכל לנהל משא ומתן מול החברות.

<קריאה: בתשלום קבוע אין משא ומתן.

<גיל ברגפרוינד: אני רוצה להסביר.

<גיל ברגפרוינד: בתשלום קבוע בחברת גז, לדוגמה – ניהלתי את זה החודש – אם הייתי יודע מראש למה גובים ממני, יכולתי להוריד יותר מאשר שקל אחד.

<גיל ברגפרוינד: זה המשא ומתן של הצרכן, אבל מכיוון שאין פירוט, בוודאי בנושא גז אני לא יכול לדעת למה אני משלם יותר ואני לא יכול להתנהל במשא ומתן.

<גיל ברגפרוינד: אגב, זה נכון גם לגבי חברות התקשורת למיניהן.

<גיל ברגפרוינד: הזכיר חבר הכנסת חאג' יחיא שהנושא של המסרונים קטן והולך.

<גיל ברגפרוינד: אם יהיה כתוב מה חלקו, אולי הצרכן יוכל לנהל משא ומתן ולהגיד שאת זה הוא לא צריך, וכך להקטין את החשבון שלו.

איתן כבל: זאת המהפכה הבאה של כחלון.

<גיל ברגפרוינד: זאת רק דוגמה שמסבירה שככל שהצרכן יודע יותר, יהיה לו מאוד מאוד קל להגיד איך הוא מתנהל מול החברות.

איתן כבל: תודה, גיל.

<עומר ורדי: מה שגיל אמר כרגע מדהים בעיניי כי הוא בדיוק מייצר את ההבחנה שניסיתי לעשות בחצי השעה האחרונה.

<עומר ורדי: כשהתעריף קבוע בחוק אין עניין של תחרות ולכן הפירוט הוא באמת נטו שקיפות לצרכן.

איתן כבל: חברים, אני מודה לכם מאוד.

איתן כבל: אני חוזר להצעת החוק המקורית שלי, שדיברה על ארבעה או חמישה גופים.

עבד אל חכים חאג' יחיא: בוא נחריג אותם, נאשר את החוק וזה יהיה חוק לא שמיש.

איתן כבל: אני מדבר על הגופים שמופיעה אצלם ההגדרה "דמי שימוש קבועים" או כל הגדרה אחרת שניתנת להם.

איתן כבל: שם אני רוצה פירוט, זה הכול.

איתן כבל: כשחברת הגז גובה ממני 30 שקלים או 25 שקלים, אני רוצה לדעת על מה גובים ממני.

איתן כבל: חלק מההתמרמרות שיש ללא מעט אזרחים, למשל בנושא הגז וגם בנושא בזק, היא כאשר אומרים לי: לא הייתי בבית כל החודש, איך יכול להיות שעל השימוש בטלפון אני משלם 10 שקלים או 20 שקלים ודמי השימוש הם 40 שקלים?

<כרמל פלדמן: אבל ביטוח שילמנו עליך?

איתן כבל: גברתי, ברור, אבל אני יודע ממה זה מורכב.

איתן כבל: זה הכול.

<כרמל פלדמן: זה לא יוסיף לך.

איתן כבל: איך את יודעת מה יוסיף לי או לא?

איתן כבל: סליחה, למה את נותנת סימנים באנשים אחרים?

איתן כבל: אולי לי זה כן יוסיף?

איתן כבל: אני שוקל ואחרי שאני אראה את הפירוט יכול להיות שאני אעבור לחברת גז אחרת.

<כרמל פלדמן: אתה תעבור בגלל הסכום הכולל.

איתן כבל: לא.

איתן כבל: אולי אני אצליח לשכנע את הדיירים שבעניין הספציפי הזה שווה לי לעבור.

איתן כבל: אני אומר יותר מזה, שאולי שווה לי לשלם עוד שני שקלים אם יסתבר לי שהחברה השנייה נותנת לי עוד משהו שאתם לא נותנים.

<כרמל פלדמן: לא, הפירוט זה מה שמינהל הדלק קבע.

איתן כבל: מינהל הדלק קבע?

איתן כבל: אם זה היה תלוי במינהל הדלק, עד היום זה לא היה משתנה.

איתן כבל: חן בר יוסף, היושב-ראש, כשהוא נכנס התחילו דברים לזוז ואי אפשר לקחת את זה מחן.

איתן כבל: למרות שבתפקידו הקודם הוא הסביר לי באורים ותומים למה אי אפשר.

איתן כבל: אבל אתם יודעים, אתה עולה בתפקיד ונהיה לך יותר שכל והדברים משתנים.

איתן כבל: זאת בשורה גדולה שהוועדה הייתה שותפה לה וחן בר יוסף, ייאמר לזכותו, כמי שהוביל את המאבק בהתקני התדלוק .

איתן כבל: לנהגים זאת מהפכה אמיתית.

איתן כבל: כן, גברתי.

<מירב תורג'מן: במענה לטענה בדבר פגיעה בהגבל העסקי, פנינו במהלך הכנת הצעת החוק גם לרשות להגבלים עסקיים.

<מירב תורג'מן: הם סבורים שאומנם מבלי לנקוט עמדה ספציפית להצעת החוק, שככלל במקרים בהם פרסום המידע נועד להקטין את פערי המידע של הצרכן ולא את פערי המידע בין המתחרים בשוק, יש בכך - - -

<קריאה: אפשר לתרגם לעברית את מה שאמרת?

איתן כבל: בקיצור, שאנחנו לא נענים לבקשה שלכם.

<איילת כהן מעגן: שאם יש שני חישובים עבור מוצר וכל אחד מפרט רכיבים, היינו בדעה שאסור לנו להחליף את המידע.

<מירב תורג'מן: הם חוששים שאי פירוט דווקא עלול לפגוע בתחרות.

<איילת כהן מעגן: אני לא יודעת אם הם מתכוונים לאותו פירוט שאתם מתכוונים.

איתן כבל: טוב, גברתי, תגישו בג"ץ.

איתן כבל: די, חוטא נשכר?

איתן כבל: את יודעת על כמה מקרים כמו שלכם יש ציטוטים מהתנ"ך?

איתן כבל: אני יכול לתת לך עכשיו למכביר, על גוף כמו שלכם שעוד שולח כדי להגיד את הדברים האלה.

עבד אל חכים חאג' יחיא: שני צדדים לוקחים את אותו ציטוט ואחד נגד השני.

עבד אל חכים חאג' יחיא: כל אחד מפרש אותו הפוך.

איתן כבל: יורה ובוכה.

<מירב תורג'מן: אני אקריא את הצעת החוק ויש לנו איזושהי הצעה לגבי תיקון הנוסח שאולי משקף את ההחלטה.

איתן כבל: בכל השנים שהתברברנו מול משרדי הממשלה – תהיו בריאים כולכם – לקחתם אותי למקומות רחוקים.

איתן כבל: לא היה לי זמן לעסוק בחוק הזה כי היו לי חוקים חשובים בנקודת הזמן ההיא והתעסקתי עם דברים אחרים, אבל די.

איתן כבל: בסך הכול רציתי בארבעת הגופים האלה שתהיה חובת פירוט של מה שכתוב.

איתן כבל: עברית פשוטה.

<מירב תורג'מן: חוק הגנת הצרכן – את מס' התיקון ניתן לו לפי הרצף – התשע"ח-2018.

<מירב תורג'מן: תיקון סעיף 13ב.

<מירב תורג'מן: 1.

<מירב תורג'מן: "בחוק הגנת הצרכן, התשמ"א-1981 (להלן – החוק העיקרי), בסעיף 13ב, אחרי סעיף קטן (ב2) יבוא: (ב3).

<מירב תורג'מן: בעסקה מתמשכת, לרבות בעסקה לאספקת גז בין צרכן גז לספק גז, שבה גובה העוסק תשלום" – פה אנחנו מציעים את התיקון הבא: תשלום נלווה או שזה יהיה במונח אחר כגון נוסף או נפרד, נבחן את זה במישור הניסוחי – "נלווה לתשלום בשל היקף השימוש שעושה הצרכן בטובין או בשירותים שהוא מספק לו (בסעיף קטן זה – תשלום קבוע), יפרט העוסק בחשבונית או בהודעת התשלום הנשלחת לצרכן את מרכיבי התשלום הקבוע ואת סכומם.

<מירב תורג'מן: לא פירט העוסק את מרכיבי התשלום ואת סכומם" – פה, במקום "עלותם" יהיה "סכומם" בהתאמה – "לא יהיה רשאי לגבות תשלום קבוע.

<מירב תורג'מן: "

<קרן חן סופר: אפשר לשמוע שוב את ההגדרה של תשלום קבוע?

<קרן חן סופר: זה היה מאוד מהיר.

<קרן חן סופר: תודה.

<מירב תורג'מן: "תשלום נלווה" – כמו שאמרתי, יכול להיות שזה יהיה נוסף או נפרד – "לתשלום בשל היקף השימוש".

<חנה טירי: זה לא נלווה ולא נוסף.

<חנה טירי: המבחן הוא לא לשוני פורמלי.

<חנה טירי: צריך לכתוב את המהות למה אנחנו מתכוונים.

<חנה טירי: מחר תשנו את השם.

<מירב יוסף: זה לא נלווה ולא נוסף לשימוש.

<מירב יוסף: לא צריך ליצור תלות.

<מירב יוסף: במה שהקראת יש תלות.

<מירב יוסף: את רוצה להגיד תשלום נפרד?

<מירב יוסף: זה יותר טוב.

איתן כבל: גברתי, אני אומר שבכל מקום שבו יירשם דמי שימוש קבועים או שם אחר שמגדיר את העניין הזה.

<חנה טרי: למה אמרנו נלווה או למה אנחנו חושבים שזה נלווה?

<חנה טרי: אפשר לחשוב על זה.

<חנה טרי: התשלום העיקרי הוא בגין ההיקף.

איתן כבל: הם לא המציאו את זה, נכון?

איתן כבל: כשביקשו מהם לכתוב דמי שימוש קבועים.

איתן כבל: מרוב משפטנים אני לא רואה כלום.

איתן כבל: הם לא ישבו בבית וחשבו לעשות הבחנה.

איתן כבל: להם הכי קל להגיד חבילות.

איתן כבל: אבל מישהו אמר לארבעת הגופים האלה או לחמשת הגופים האלה לעשות הפרדה בין השימוש לבין שאר המרכיבים, נכון?

איתן כבל: מכיוון שיש את ההפרדה הזאת הם לא יכולים מחר בבוקר להחליט לבד לבטל את זה, נכון?

איתן כבל: מישהו מהם יכול להחליט שהוא לא גובה?

<קריאה: הם לא יכולים.

איתן כבל: יפה.

איתן כבל: כבר ברור שהם לא יכולים להפריד את זה.

איתן כבל: בחוק או בתקנות או בתנאי הרישיון, היכן שחייבו אותם, אני רוצה שזה יתכתב בדיוק עם העניין הזה.

איתן כבל: זאת אומרת שבכל מקום שבו העוסק מחויב בכך, יהיה פירוט.

עבד אל חכים חאג' יחיא: משהו שלא קשור במונה.

איתן כבל: אני לא רוצה את זה.

איתן כבל: אני לא רוצה לצמצם.

איתן כבל: אני רוצה להתחבר לכותרת שאומרת שכל עוסק שמחויב על פי כללים מסוימים, יהיה חייב לתת פירוט על אותו תשלום.

איתן כבל: זאת לא המצאה.

<חנה טרי: זה תשלום שנוסף לתשלום בגין היקף - - -

איתן כבל: נכון.

<מירב תורג'מן: ולתשלום הקבוע שעל פי היקף הצריכה.

<מירב תורג'מן: חשוב מאוד לא לנקוט במונח "תשלום קבוע" כי הם עלולים לשנות את המונח.

<מירב יוסף: חשוב לי להדגיש שזה לא נוסף לשימוש.

<מירב יוסף: זה עומד בפני עצמו.

<מירב יוסף: מחר יכול להיות מצב שבו יהיה צרכן שלא השתמש בכלל - - -

איתן כבל: את צודקת, אמרתי את זה.

איתן כבל: אין לזה קשר.

איתן כבל: הרי מפה זה התחיל.

<לאה ורון: חבר הכנסת כבל, היועצות המשפטיות מבינות למה הכוונה שלך.

<לאה ורון: בגלל לוחות הזמנים אני מציעה לאפשר להן לנסח האם זה ייקרא תשלום נלווה או דמי שימוש קבועים.

<לאה ורון: אולי בכלל לעקוף את זה ולא לכתוב איך זה ייקרא אלא להסביר את הרעיון ולמה הכוונה.

<לאה ורון: אתם תשקלו ותסמיך אותם.

<מירב תורג'מן: אנחנו נבחן את המינוח.

איתן כבל: אני לא אצביע על זה היום.

איתן כבל: אני לא יכול להצביע כשאין לי נוסח.

איתן כבל: אני יכול?

<מירב תורג'מן: כן, אתה יכול.

איתן כבל: אני מצביע על העיקרון שמתכתב עם מה שאמרה מירב מרשות החשמל.

איתן כבל: ברור שמדובר בגופים עם החובה הזאת וזה לא בגין שימוש.

<מירב תורג'מן: תיקון סעיף 22ג.

<מירב תורג'מן: 2.

<מירב תורג'מן: "בסעיף 22ג(א) לחוק העיקרי, אחרי פסקה (13) יבוא: "(13א) גבה תשלום קבוע כהגדרתו בסעיף 13ב(ב3), בעסקה מתמשכת, ולא פירט בחשבונית או בהודעת התשלום שנשלחה לצרכן את מרכיבי התשלום הקבוע ואת סכומם" – כאמור בהתאם לתיקון – בניגוד להוראות אותו סעיף.

<מירב תורג'מן: 3.

<מירב תורג'מן: תחילה ותחולה.

<מירב תורג'מן: תחילתו של חוק זה 5 חודשים מיום פרסומו (להלן – יום התחילה), והוא יחול על חשבוניות או הודעות תשלום שהופקו ביום התחילה ואילך".

איתן כבל: תודה.

איתן כבל: מי בעד?

איתן כבל: בעד אישור החוק – פה אחד

איתן כבל: נמנעים – אין הצעת חוק הגנת הצרכן (תיקון מס') (שקיפות מרכיבי תשלום בעסקה מתמשכת), התשע"ח–2018, נתקבלה.

איתן כבל: תודה רבה.

עבד אל חכים חאג' יחיא: אני מבקש רשות דיבור במליאה.

איתן כבל: חנה וואיל, הבנתם בדיוק למה אני מתכוון.

איתן כבל: יכולנו לסיים את החוק כבר לפני כמה שנים, אם לא הייתם לוקחים אותי לכל מיני מקומות, שכבר ירדתי מהם בקדנציות הקודמות.

איתן כבל: תודה רבה לכם, הישיבה נעולה.